รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม พร้อมด้วยคณะ เข้าร่วมการประชุมคณะกรรมาธิการว่าด้วยการป้องกันอาชญากรรมและความยุติธรรมทางอาญา สมัยที่ ๒๗
วันอังคารที่ 15 พฤษภาคม 2561
รองนายกรัฐมนตรีและรัฐมนตรีว่าการกระทรวงยุติธรรม พร้อมด้วยคณะ เข้าร่วมการประชุมคณะกรรมาธิการว่าด้วยการป้องกันอาชญากรรมและความยุติธรรมทางอาญา สมัยที่ ๒๗
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม พร้อมด้วยคณะ เข้าร่วมการประชุมคณะกรรมาธิการว่าด้วยการป้องกันอาชญากรรมและความยุติธรรมทางอาญา สมัยที่ ๒๗
ในวันจันทร์ที่ ๑๔พฤษภาคม ๒๕๖๑ เวลา ๑๐.๐๐ น. (ตามเวลาท้องถิ่น)
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม พร้อมด้วยคณะ
เข้าร่วมการประชุมคณะกรรมาธิการว่าด้วยการป้องกันอาชญากรรมและความยุติธรรมทางอาญา สมัยที่ ๒๗
(27th United Nations Congress on Crime Prevention and Criminal Justice : CCPCJ )
ซึ่งจัดขึ้นระหว่างวันที่ ๑๔- ๑๘พฤษภาคม ๒๕๖๑
ณ อาคารศูนย์ประชุมนานาชาติเวียนนา สาธารณรัฐออสเตรีย
โดยในช่วงเช้า พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
กล่าวถ้อยแถลงในนามหัวหน้าคณะผู้แทนไทยในการประชุมดังกล่าว
ซึ่งมีเนื้อหาระบุถึงความสําคัญของที่ประชุม CCPCJ และหน่วยงานที่เกี่ยวข้อง
ในการจัดการกับปัญหาอาชญากรรมข้ามชาติ
ซึ่งเป็นที่ทราบกันดีว่าอาชญากรรมและภัยคุกคามความมั่นคงในปัจจุบันเป็นไปในลักษณะข้ามพรมแดน
ทุกประเทศจึงต้องร่วมมือกันแก้ไขปัญหาดังกล่าว
ทั้งยังเน้นย้ําว่าประเทศไทยให้ความสําคัญกับกลไกความตกลงระหว่างประเทศ
ในการแก้ไขปัญหาในลักษณะองค์รวม
โดยยกตัวอย่างที่ไทยจัดตั้งศูนย์ประสานการรักษาความมั่นคงปลอดภัยระบบคอมพิวเตอร์ประเทศไทย
และแผนการรักษาความมั่นคงปลอดภัยไซเบอร์แห่งชาติ พ.ศ. ๒๕๖๑-๒๕๖๓
เพื่อตอบสนองต่อปัญหาอาชญากรรมคอมพิวเตอร์ที่เกี่ยวข้องกับอาชญากรรมและความมั่นคง
เพื่อสนับสนุนข้อมูลให้แก่หน่วยงานที่เกี่ยวข้อง
ตลอดจนชี้ให้เห็นถึงความสัมพันธ์ระหว่างกระบวนการยุติธรรม หลักนิติธรรม และการพัฒนา
ซึ่งมีหลักฐานเป็นที่ประจักษ์จากการประยุกต์ใช้ศาสตร์พระราชาในพระบาทสมเด็จพระเจ้าอยู่หัวภูมิพลอดุลยเดช
จากนั้น เวลา ๑๔.๐๐ น. (ตามเวลาท้องถิ่น)
พลอากาศเอก ประจิน จั่นตอง
รองนายกรัฐมนตรีและรัฐมนตรีว่าการกระทรวงยุติธรรม และหัวหน้าคณะผู้แทนไทย
ให้เกียรติเป็นประธานในพิธีเปิดงานนิทรรศการโครงการกําลังใจในพระดําริพระเจ้าหลานเธอ พระองค์เจ้าพัชรกิติยาภา
ระหว่างการประชุมคณะกรรมการว่าด้วยการป้องกันอาชญากรรมและความยุติธรรมทางอาญา สมัยที่ ๒๗
(The 27th Commission on Crime Prevention and Criminal Justice - CCPCJ)
โดยมีผู้บริหารระดับสูงของผู้อํานวยการใหญ่สํานักงานป้องกันยาเสพติดและปราบปรามอาชญากรรม
แห่งสหประชาชาติ (United Nations Office on Drugs and Crime – UNODC)
ผู้แทนภูมิภาคเอเชียตะวันออกเฉียงใต้และแปซิฟิก พร้อมด้วยคณะผู้แทนไทยและแขกผู้มีเกียรติ
เข้าร่วมเป็นเกียรติในพิธีเปิดนิทรรศการดังกล่าว
ณ ห้องโถง Rotunda ศูนย์การประชุมสหประชาชาติกรุงเวียนนา สาธารณรัฐออสเตรีย
ในโอกาสนี้ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
พร้อมด้วยคณะเจ้าหน้าที่โครงการกําลังใจในพระดําริฯ ได้ให้การต้อนรับ
และให้ข้อมูลเกี่ยวกับโครงการกําลังใจในพระดําริฯ ที่ได้รับพระกรุณาธิคุณจากพระเจ้าหลานเธอ
พระองค์เจ้าพัชรกิติยาภา ทรงเป็นองค์ประธานก่อตั้งโครงการกําลังใจฯ เมื่อปี พ.ศ. ๒๕๔๙
ซึ่งปัจจุบันโครงการกําลังใจฯ ได้แผ่ขยายภารกิจการพัฒนาพฤตินิสัยและแก้ไขผู้ต้องขัง
และเตรียมความพร้อมก่อนปล่อยไปยังเรือนจําและทัณฑสถานต่าง ๆ รวม ๑๘ แห่ง
สําหรับนิทรรศการ ภายใต้แนวคิด “From ‘Projects’ (Inspire, Bangkok Rules) to ‘Products’:
Lessons learned from Thailand’s Corrections-based Rehabilitation Programmes”
ที่กระทรวงยุติธรรม โดยสํานักกิจการในพระดําริฯ จัดขึ้นในครั้งนี้
เพื่อนําเสนอผลการดําเนินงานด้านกระบวนการแก้ไขฟื้นฟูผู้ต้องขัง
ผ่านการให้ความรู้ การสร้างอาชีพและการพัฒนาผลิตภัณฑ์ฝีมือผู้ต้องขัง
ซึ่งประกอบด้วย ๕ ส่วนหลัก ได้แก่ ๑. ที่มาและความสําเร็จของโครงการกําลังใจ
๒. การพัฒนาความรู้ให้กับผู้ต้องขังผ่านโครงการปัญญาบําบัด (Cognitive Transformation)
๓. การพัฒนาผลิตภัณฑ์ฝีมือผู้ต้องขัง โดยจัดแสดงตัวอย่างผลงานผลิตภัณฑ์ฝีมือผู้ต้องขัง
ซึ่งโครงการกําลังใจในพระดําริฯ ได้ร่วมกับศูนย์ศิลปาชีพระหว่างประเทศ (SACICT)
พัฒนางานฝีมือผู้ต้องขังให้มีความประณีตสวยงาม และมีความทันสมัย สอดคล้องกับความต้องการของตลาด
ซึ่งงานที่นํามาจัดแสดง ได้แก่ งานสม็อคจากทัณฑสถานหญิงกลาง งานควิลท์จากทัณฑสถานหญิงพิษณุโลก
สร้อยคอถักโครเชต์จากเรือนจํากลางขอนแก่น และงานเครื่องไม้และเครื่องหนังจากเรือนจํากลางสมุทรปราการ
๔. การพัฒนาพฤตินิสัยและฝึกอาชีพผู้ต้องขังภายในเรือนจํา
เช่น การเปิดร้านกาแฟกําลังใจ “INSPiRE by Princess”
เพื่อให้ผู้ต้องขังได้มีพื้นที่ในการทดลองทําร้านกาแฟและฝึกวิชาชีพชงกาแฟ
และการส่งเสริมให้ผู้ต้องขังเตรียมความพร้อมก่อนปล่อยไปฝึกวิชาชีพเศรษฐกิจพอเพียง
และ ๕. การนําเสนอนิทรรศการ “คนต้นแบบ” เพื่อบอกเล่าเรื่องราวของอดีตผู้ต้องขัง
ที่ได้รับโอกาสและการสนับสนุนจากโครงการกําลังใจในพระดําริฯ
เช่น นายวีรภาพ เจ้าของร้านก๋วยเตี๋ยวกําลังใจ
นายผดุงศักดิ์ ปราชญ์ชาวบ้านด้านการเกษตรและการทําเศรษฐกิจพอเพียง
นางสาวเพชร เจ้าของธุรกิจตัดเย็บเสื้อผ้า เป็นต้น
ทั้งนี้ นิทรรศการจะจัดไปจนถึงวันที่ ๑๘ พฤษภาคม ๒๕๖๑
นอกจากนี้ พลอากาศเอก ประจิน จั่นตอง
รองนายกรัฐมนตรีและรัฐมนตรีว่าการกระทรวงยุติธรรม และหัวหน้าคณะผู้แทนไทย
ได้ร่วมหารือกับรองประธานสภาหอการค้าออสเตรีย
(Mr. Christoph Matznetter, Vice President of Federal Economic Chambers (WKÖ))
และผู้บริหารของสถาบันอบรม WIFI (Mr. Michael Landertshammer, Director of WIFI)